TARYBOS REGLAMENTAS (EB) Nr. 1135/2007
2007 m. liepos 10 d.
iš dalies keičiantis Reglamentą (EB) Nr. 2866/98 dėl Kiprui taikytino euro perskaičiavimo kurso
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 123 straipsnio 5 dalį,
atsižvelgdama į Komisijos pasiūlymą,
atsižvelgdama į Europos centrinio banko nuomonę (1),
kadangi:
(1)
1998 m. gruodžio 31 d. Tarybos reglamente (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų (2) nustatyti perskaičiavimo kursai nuo 1999 m. sausio 1 d.
(2)
Pagal 2003 m. Stojimo akto 4 straipsnį Kipras yra valstybė narė, kuriai taikoma išlyga, kaip numatyta Sutarties 122 straipsnyje.
(3)
Vadovaujantis pagal Sutarties 122 straipsnio 2 dalį priimtu 2007 m. liepos 10 d. Tarybos sprendimu 2007/503/EB dėl bendros valiutos įvedimo Kipre 2008 m. sausio 1 d. (3), Kipras įvykdė bendrai valiutai įvesti būtinas sąlygas ir jam taikoma išlyga turėtų būti panaikinta 2008 m. sausio 1 d.
(4)
Įvedant eurą Kipre būtina nustatyti euro ir Kipro svaro perskaičiavimo kursą. Šis perskaičiavimo kursas turėtų būti nustatytas 0,585274 Kipro svaro už 1 eurą; šis kursas atitinka dabartinį svaro centrinį kursą, naudojamą valiutų kurso mechanizme (VKM II).
(5)
Todėl reikėtų atitinkamai iš dalies pakeisti Reglamentą (EB) Nr. 2866/98,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2866/98 1 straipsnyje tarp Italijos lirai ir Liuksemburgo frankui taikomų perskaičiavimo kursų įterpiama ši eilutė:
„= 0,585274 Kipro svaro“.
2 straipsnis
Šis reglamentas įsigalioja 2008 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 10 d.